**Psihosociālā rehabilitācija onkoloģiskajiem pacientiem un viņu tuviniekiem**

Onkoloģisko pacientu atbalsta biedrība vēlas savas kompetences ietveros palīdzēt un sniegt atbalstu cilvēkiem, kuri, bēgot no šausminošā kara Ukrainā, raduši patvērumu Latvijā. **Piedāvājam psihosociālās rehabilitācijas programmas onkoloģiskajiem pacientiem un viņu tuviniekiem. Psihosociālā rehabilitācija ir 6 dienu programma, kuras laikā tiek piedāvātas nodarbības psihologa/psihoterapeita, mākslas terapeita, fizioterapeita un citu speciālistu vadībā.** Programma ir valsts atbalstīta, tā tiek sagatavota un sniegta atbilstoši MK noteikumiem nr.780 „Par psihosociālās rehabilitācijas pakalpojumu personām ar onkoloģisku diagnozi un viņu tuviniekiem”. Šo pakalpojumu Latvijā ir arī tiesīgi saņemt Ukrainas iedzīvotāji, kuri ieradušies Latvijā kā patvēruma meklētāji.

**Psihosociālā rehabilitācija**

Latvijā nonākuši tūkstošiem cilvēku, kuri bijuši spiesti pamest mājas, Dzimteni, kuri ieslēguši savus iekšējos resursus *izdzīvošanas režīmā*, kas palīdz pārvarēt nenormālo stresu un sadzīvot ar pārdzīvojumiem.

Ja runājam par vēzi, tad onkoloģiskā slimība pati par sevi skar dažādas dzīves jomas, maina ierasto dzīvesveidu, rada fiziskus un emocionālus pārdzīvojumus. Un pavisam droši var teikt, ka *zaudējot pamatu zem kājām*, dodoties bēgļu gaitās, stress ir divkāršs un trīskāršs, jo ir jābūt skaidrībai arī par ārstēšanu, izmeklējumiem un citām manipulācijas, kas nepieciešamas dzīvības un veselības uzturēšanai. **Tāpēc vēlreiz atgādinām, ka Latvijā iebraukušajiem patvēruma meklētājiem no Ukrainas ir pieejama visa tā pati veselības un sociālā aprūpe, kas Latvijas iedzīvotājiem! (Informācija** [**www.vm.gov.lv**](https://www.vm.gov.lv/lv/informacija-ukrainas-pilsoniem-informaciya-dlya-gromadyan-ukraini))

**Tāpēc piedāvājam cilvēkiem ar onkoloģisku slimību kopā ar tuviniekiem piedalīties psihosociālās rehabilitācijas programmā**. Programmā būs iespējams kopā ar speciālistiem pārvaldīt stresu, saņemt atbalstu jaunās situācijas izvērtēšanai, palīdzēt saprast, kā turpināt dzīvot ar diagnozi, esot Latvijā.

**Kas veido programmu?**

* Tā ir 6 dienu programmu, kuras laikā dalībnieki dzīvo viesu namā pie ezera.
* Programmā liels uzsvars tiek likts uz grupu terapiju psihologa/psihoterapeita un mākslas terapeita vadībā.
* Tāpat tiek nodrošinātas individuālas konsultācijas ar speciālistiem.
* Liela uzmanība psihosociālās rehabilitācijas programmā tiek pievērsta fiziskajām aktivitātēm.
* Psihosociālās rehabilitācijas programmas laikā tiek veidota ģimeniska atmosfēra, kas nodrošina un veicina arī savstarpējo atbalstu, informētību un stabilitāti.

**Kā var pieteikties programma?**

**Pieteikšanās programmai notiek elektroniski, taču mūsu pieteikšanās formas ir tikai latviski, tad lūdzam zvanīt uz tālruņiem: 67625339, 26323636, 29235677….,**

**vai rakstīt uz e-pastu:** **dzivibaskoks@dzivibaskoks.lv****. Saziņu varam nodrošināt krievu, angļu un latviešu valodās. Rehabilitācijas programmu piedāvājam krievu valodā.**

**Kas nepieciešams, lai pieteiktos programmā:**

* **Personu apliecinošs dokuments (Ukrainā izsniegts);**
* **Vai Latvijā izsniegta patvēruma meklētāja apliecība;**
* **Apliecinājums par onkoloģisku diagnozi, kas var būt dokumentu izraksts no ārstniecības iestādes Ukrainā, vai izraksts/rekomendācija, ja esat stājies uzskaitē Latvijā veselības aprūpes iestādē/pie ārsta.**

**Nāciet un piedalieties! Jūs neesat vieni!**

**Kas strādā un ievieš „Spēka avots”**

Lai katra programma, katras 6 dienas būtu īpašas cilvēkiem, kuri atbraukuši rast atbildes uz jautājumiem, kā dzīvot pēc vēža.
Speciālisti, kas piedalās programmās: psihoterapeiti, psihologi, mākslas terapeiti, fizioterapeiti, dažādu specialitāšu ārsti (atkarībā no tā, kāda specializācija ir programmai): ārsts onkologs- ķīmijterapeits, ķirurgs, hematologs, ginekologs, imunologs u.c., farmaceiti un fitoterapeiti, fizioterapeiti, uztura speciālisti u.c. speciālisti. Kopā 2018.gadā, lai katra programma būtu īpaša, psihosociālās rehabilitācijas programmas ieviešanā piedalījušies vairāk nekā 60 speciālisti!

**Programmu specializācija**

* **Krūts un ginekoloģiskās onkoloģiskās slimības sievietēm vecumā līdz 50gadiem**
* **Krūts un ginekoloģiskās slimības sievietēm visiem vecumiem**
* **Onkoloģiskās slimības vīriešiem visiem vecumiem**
* **Gremošanas orgānu sistēmas onkoloģiskās slimības vīriešiem un sievietēm visiem vecumiem**
* **Ādas vēzis un melanoma vīriešiem un sievietēm visiem vecumiem**
* **Hematoloģiskie audzēji vīriešiem un sievietēm visiem vecumiem**
* **Elpošanas orgānu, sejas, kakla audzēji vīriešiem un sievietēm visiem vecumiem**
* **Pāru programma, cilvēks pēc onkoloģiskas slimības kopā ar tuvinieku**
* **Bērni ar onkoloģiskām slimībām kopā ar vecākiem**

**Kā pieteikties programmā?**

 Programmas īstenošanu nosaka Ministru kabineta noteikumi Nr.780 "Par psihosociālās rehabilitācijas pakalpojumu personām ar onkoloģisku slimību un viņu tuviniekiem", kas izdoti saskaņā ar [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums)13. panta pirmās daļas 12. punktu un 2.4 daļu.
Programmā var pieteikties ikviens, kam diagnosticēts ļaundabīgais audzējs. Ja nepieciešams, programmā var pieteikties pacients kopā ar tuvinieku.
Piesakoties programmā, pacientam jābūt vai nu derīgai invaliditātes apliecībai, vai arī ārsta rekomendācijai - nosūtījumam uz psihosociālās rehabilitācijas programmu.
**Pieteikšanās notiek elektroniski:** [**IZVĒLIES PROGRAMMU UN AIZPILDI ANKETU ŠEIT!**](https://anketa.dzivibaskoks.lv/)
2020.gadā paredzētas 20 programmas, katrā, programmā ne vairāk kā 14 dalībnieku, lai varētu ievērot epidemioloģiskās drošības prasības.
Lūdzam ņemt vērā- lai piedalītos programmā būs nepieciešams uzrādīt kādu no izziņām: 1) par vakcināciju pret COVID-19; 2) par pārslimotu COVID-19; 3) negatīvs COVID tests.
Programmu vadītāji un pasniedzēji jau šobrīd ir pilnībā vakcinējušies.